Yngvar Numme

Yngvar Numme (født 1944) er en norsk musiker, revyforfatter, regissør og entertainer som først og fremst er kjent som medlem og vokalist i showgruppa Dizzie Tunes.

Biografi 
Numme dannet Dizzie Tunes i 1959 sammen med Øyvind Klingberg, Tor Erik Gunstrøm, Einar Idland og Svein Helge Høgberg.

Som tekstforfatter har Numme levert betydelige bidrag både til Dizzie Tunes og andre norske artister. Han platedebuterte med gruppa i 1963 med singlen «Mette, Mette» / «Tog går til og fra» (Viking Music VM 23), tett fulgt av «Nå går det bra» / «Vi drar til syden» (Triola). Utover dette har han hatt stor suksess som regissør og medforfatter av en rekke revyer og musikalske show, hovedsakelig på Chat Noir, blant andre Vi spillopper fra 1977, Memories of Music fra 1980 og The Show Must Go On fra 1984. I 1987 hadde han regien på Bosse Parneviks Party i Stockholm.

Numme er også kjent fra flere TV-programmer, og har vært med på å vinne Bronserosen for Norge i underholdningsfestivalen i Montreux. I 1990 ble han tildelt Leonardstatuetten, som er norsk revys høyeste utmerkelse. Han har også mottatt Leif Justers ærespris. På 1990-tallet iscenesatte han Grethe Kauslands «tour de force»-forestilling A Star Is Torn på Rogaland Teater og Victoria Teater. I 2005 var han, sammen med Tor Erik Gunstrøm og Vigdis Wisur aktuell med forestillingen Swingende Gla'skap!. I 2005 og 2006 skrev og regisserte han revyene Sex og siddisliv og Justerte fruer på revyscenen Stavangeren i Stavanger. I 2006 hadde han regi og stod også på scenen sammen med Katrine Moholt og Tommy Steine i juleshowet på Lillestrøm Kultursenter. I 2007 var han igjen både i kulissene og på scenen i juleshow på Lillestrøm Kultursenter, denne gang sammen med sine mangeårige kollega Tor Erik Gunstrøm og vokalgruppa Bjelleklang. Sommeren 2010 var han medforfatter, regissør og iscenescetter av sommershowet Paradise Go'Kvell, med revygruppa Ivo DaCapo. Det samme gjorde han sommeren 2011 med showet Scenekveld med Ivo DaCapo.

Privatliv 
Yngvar Numme er gift med danseren Ingrid Numme. Han er faren til Linn Numme og Thomas Numme, som sammen med Harald Rønneberg var programleder for Senkveld med Thomas og Harald på TV 2 fra 2003 til 2018.

Produksjoner 
Yngvar Nummes show-CV er lang, men alene eller sammen med Alfred Næss har han, i tillegg til det som er nevnt ovenfor, skrevet, instruert og iscenesatt følgende forestillinger:

 Å, så heldige vi er med Dizzie Tunes, Wenche Myhre og Ivar Medaas
 Å, så gøy det er med Dizzie Tunes, Torill Ravnaas og Ivar Medaas
 7 glade lerker på en blå gren med Dizzie Tunes, Wenche Myhre og Ivar Medaas
 Show, jo før jo heller med Dizzie Tunes og Wenche Myhre
 På scenekanten med Dizzie Tunes, Grethe Kausland og Øystein Sunde
 På go'fot (senere På go'fot med katta) med Dizzie Tunes, Grethe Kausland  og Øystein Sunde
 Showkolade med og uten fyll med Dizzie Tunes, Grethe Kausland og Benny Borg
 Vi spillopper med Dizzie Tunes, Grethe Kausland og Benny Borg
 Memories of Music med Dizzie Tunes, Grethe Kausland og Benny Borg
 The Show Must Go Home med Dizzie Tunes, Grethe Kausland og Benny Borg
 Festsprell i Dizze tider med Dizzie Tunes, Grethe Kausland, Benny Borg, Hege Schøyen og Jon Skolmen
 Go'biter med Dizzie Tunes, Grethe Kausland og Benny Borg
 Dizzie og damene med Dizzie Tunes, Grethe Kausland, Elisabeth Andreassen, Brit Elisabeth Haagensli og Ellen Nikolaysen
 Absolutt Dizzie med Dizzie Tunes, Marianne Krogness, Benny Borg og Kristin Svendsen
 Jubel Jubileum 40 med Dizzie Tunes
 Eg ser deg utfor Klubben med Jon Eikemo, Jon Skolmen og Kirsti Sparboe
 Takk bare gla' med bl.a. Harald Heide-Steen jr. og Jon Eikemo
 I all Wenchelhet med Wenche Myhre
 Lufta er for alle med Hege Schøyen, Øystein Sunde og Vazelina Bilopphøggers
 Floss på katta med Harald Heide-Steen jr., Jon Skolmen, Øystein Sunde, Family Four og Hege Schøyen
 Helt Høggæ'rnt med Vazelina Bilopphøggers, Pia Borgli og Maj Britt Andersen
 I fyr og flamme med Vazelina Bilopphøggers, Harald Heide-Steen jr., Anders Hatlo og Brit Elisabeth Haagensli
 Bare gode venner med Øivind Blunck og Hege Schøyen
 Fast følge med Øivind Blunck og Hege Schøyen
 Splitter pine gla med Grethe Kausland, Sven Nordin, Ellen Nikolaysen, Steinar Lyse og Pål Mangor Kvammen
 Parneviks Oscar-party med bl.a Bosse Parnevik, Siw Malmkvist og Hans Josefsson.

Numme har også vært involvert i utallige radio- og TV-produksjoner, både som skribent, instruktør, skuespiller og programleder helt frem til dags dato.
Han var blant annet stemmen til Ludvig i spillefilmen Flåklypa Grand Prix fra 1979.

 Diskografi 
Singler
 Kveldens siste dans/En kveld sist sommer (1967)
 Dizzie Tunes 
 Dizzie Tunes (1967)
 God Jul (1967)
 12 x Dizzie Tunes (1969)
 The New Sound of Edvard Grieg/Folk Music (1969)
 Svensktoppen-favoritter (1970)
 Ra-ta-ta-ta-ta (1971)
 Kjære lille Norge (1972)
 Toppop 1 (1972)
 Hei-Hå-Hei-hå (1972)
 Mere Ra-ta-ta-ta-ta (1973)
 Norsklåt (1973)
 Den aller siste Ra-ta-ta-ta-ta (1973)
 Folk i Nord (1973)
 Tut og kjør (1975)
 ...i juleselskap med Dizzie Tunes (1975)
 På go'fot med Dizzie Tunes (1976)
 Glad jul (1978)
 Memories of Music (1982)
 Jubel 25 (1984)
 Go'biter - Live at Dizzie (1991)
 Go'biter med Dizzie Tunes (1992)
 Dizzie Tunes 40 beste (1999)
 Nå er det jul igjen (2009)

 Deltar på 
 Al Bishop med Dizzie Tunes: When It's Springtime in the Rockies/Too Young (1964)
 Kirsti-Lill med Dizzie Tunes: Kom bli med!/Ding Ding Ding! (1965)
 Gjermund Eggen med Dizzie Tunes: Engerdal-valsen/Senorita i Engerdal (1967)
 Al Bishop: Al Bishop (1967)
 Vestlandsduoen: Huset på haugen (1967)
 Gjermund Eggen: Et lite sølvbeger/Den evige toer (1968) 
 Michelles: You've Got Love/I Don't Want to Spoil the Party (1968)
 Ole Ivars: Da du var min/Får jeg gi deg noen blomster (1968)
 Ivar Medaas: Medaas i 4 akter (1968)
 Ole Ivars: Ole Ivars Vol. 2 (1968)
 Ingrid Wigernæs: Gulljentutn våre/Hemsedals-reinlender (1968)
 Troll: På Norsktoppen og litt til (1968)
 Linn Arnold and the Dukes: Har jeg sagt deg alt jeg ville si deg?/Jeg venter på ditt svar (1968)
 Vestlandsduoen: Takk og pris/Doff, den gode draken (1969)
 Ole Ivars: La la la, en enkel melodi/Elske lite grann (1969)
 Vestlandsduoen: Ingen veit/Huset på haugen (1969)
 Kari & Ivar Medaas: Dar kjem duoen … (1969)
 Troll: De 4 store (1969)
 Michelles: Du må tro/Fatter (1969)
 Ole Ivars: Regnet det bare øser ned/Det går nok bra (1970)
 Åse-Lill Nilsen: Pappas tøfler/Christian (1971)
 Wenche Myhre: Jeg og du og vi to og mange flere (1972)
 Four Jets: Eurotreff (1972)
 Wenche Myhre: Wenche på topp (1973)
 Karussell: Norsk Wenche på topp topp (1973)
 Wenche Myhre: Jubalong på Toten (1974)
 Det Nye: Den norske stjerneparaden (1974)
 Polydor: 16 Norske hits (1975)
 Bugges Firo: I mitt sinns ensomhet/Elske lite grann (1976)
 Uncle Albins: Uncle Albins (1977)
 Barnas: Barnas viser 3 (1978)
 Polar: Humor du (1979)
 Ballade!: Ballade! Ekstranummer (1980)
 Ole Ivars: En prästkrage i min hand (1982)
 Wenche Myhre: Wenches 16 største hits (1984)
 Posten: Postens sommerkassett – En times underholdning (1987)
 Lasse Johansen: Lasse synger Ole Ivars (1991)
 Jannicke: Barnas jul (1991)
 Kari & Ivar Medaas: Medaas gull (1992)
 NorDisc: Fine norske sommerlåter 1 (1993)
 Gunnar Fjeldseth Band: Elske lite grann (1993)
 NorDisc: Norske filmklassikere (1993)
 Polar: Svensktoppar 1 (1995)
 Ole Ivars: Kavalkade 40 låter gjennom 30 år (1994)
 The Walt Disney Company: Løvenes konge – Norsk Original Soundtrack (1994)
 Jannicke: Jannicke 2 (1995)
 The Record Collection: Caspers barnefavoritter (1995)
 Polar: Svensktoppar 3 (1995)
 Trond Kirkvaag & Knut Lystad: Min første CD (1996)
 Wenche Myhre: Wenches beste 1960-97 (1997)
 Egmont Music Club: Det beste av norsk musikk 1967–1970 (1998)
 Egmont Music Club: Det beste av norsk musikk 1970–1973 (1998)
 Alfred Næss: Folk skal trives – Revyviser og sketsjer med tekster av Alfred Næss (2000)
 Hanne Krogh: God jul – Hannes beste julesanger (2000)
 Wenche Myhre: Du og jeg og vi to! (2001)
 Ivar Medaas: 50 beste (2001)
 Splash: Splash (2001)
 Gunnar Fjeldseth Band: Minnenes Café – Våre aller beste (2002)
 Gunnar Fjeldseth Band: Elske lite grann (2003)
 Camilla Johansen: Du og jeg og vi to.. (2003)
 Universal Music: Tidenes beste barneplate (2003)
 Jenny Jenssen: Jennys jul (2004)
 Wenche Myhre: 50 beste gjennom 50 år (2004)
 Unidisc: Norsk musikk i 100 – Vol. 10: Hver sin smak (2005)
 Universal Music: Norske 60-talls hits (2005)
 Anne Nørdsti: Livli' på låven (2007)
 Odd R. Antonsen Big Band: Antonsen Big Band (2007)
 Wenche Myhre: Wenche Myhre in Concert (2008)
 Svein Østvik: Kongen av Mallorca (2008)
 USM: Grillfest 2008 (2008)
 The Walt Disney Company: Disney – Største norske hits (2008)
 Adresseavisen: Julestemning fra Adresseavisen (2008)
 Barneselskapet: Barnas viser (2010)
 Jentegruppa Seven & Emeline og Sunniva: Julen er her (2010)
 Universal Music: Familiens julesanger (2012)
 Universal Music: Tidenes beste juleplate 1 (2012)
 Universal Music: Tidenes beste julebarneplate 2 (2012)
 Universal Music: Tidenes beste juleplate 2 (2012)
 Wenche Myhre: 66 (2013)
 The Walt Disney Company: Disney-prinsesser – De beste sangene (2014)
 Universal Music: Hits for Kids 34 (2014)
 Wenche Myhre: 1965–2004 (2015)
 The Walt Disney Company: Disney's beste (2015)
 Troll: Trollkrem – Troll Records 1964–1974 (2015)
 Wenche Myhre: Da jeg var ung – de fineste låtene'' (2017)

Referanser

Eksterne lenker 
 
 

Personer fra Skien kommune
Norske sangere
Norske revyartister
Norske komikere
Norske skuespillere
Norske teaterregissører
Norske TV-regissører
Dizzie Tunes-medlemmer
Skal vi danse-programledere
Skuespillere innen videospill